Lukningen af flere skoler fik mange forældre til at protestere - og frustrationerne går ud over bedømmelsen af politikerne. 55 procent siger i undersøgelsen, at politikerne i Hjørring har gjort det dårligt - kun 15 procent siger, at de har gjort det godt. Borgmester Arne Boelt er ikke overrasket over den negative bedømmelse. Specielt borgere udenfor selve Hjørring er meget kritiske over de barske nedskæringer på skoleområdet, siger han. Også i Vesthimmerland, Mariagerfjord og Frederikshavn kommune mener et flertal af de adspurgte i Nordjyskes undersøgelse, at politikerne løser opgaverne dårligt. Kun på Læsø og Mors er bedømmelsen overvejende positiv.
Byrådspolitikerne i Hjørring får dumpekarakter af vælgerne i en undersøgelse, som Jysk Analyse har lavet for Nordjyske Medier - og årsagen er uden tvivl debatten om de mange skolelukninger.